open-index/open-wikipedia-markdown huggingface dataset:
Gregory A. Boyd

**Gregory A. "Greg" Boyd** (s. 1957) on yhdysvaltalainen pappi ja teologi. Hän oli ateisti, kunnes kääntyi kristinuskoon vuonna 1974. Hän on tullut tunnetuksi useista kristinuskoa käsittelevistä kirjoistaan, joiden joukossa ovat *Jeesus median myllyssä* ja *Epäilijän kirjeet: isän ja pojan väittelyä uskosta*. *Lord or Legend?: Wrestling with the Jesus Dilemma* on hänen ja Paul Rhodes Eddyn yhteistyön tulosta. 

Boyd valmistui Minnesotan yliopistosta 1979, Yalen Divinity Schoolista 1982 ja Princetonin teologisesta seminaarista 1988. Hänestä tuli Bethelin yliopiston teologian professori. Hän on myös Woodland Hills Churchin vanhempi pastori ja Christus Victor Ministries -järjestön perustaja.

## Aiheesta muualla
* Viralliset sivut
William Barrett

**William Barrett** voi tarkoittaa seuraavia henkilöitä:
*William Barrett (1913–1992), yhdysvaltalainen filosofi ja kriitikko
*William A. Barrett (1896–1976), yhdysvaltalainen poliitikko
*William E. Barrett (s. 1929), yhdysvaltalainen poliitikko
*William Edmund Barrett (1900–1986), yhdysvaltalainen kirjailija
*William Emerson Barrett (1858–1906), yhdysvaltalainen poliitikko
*William Fletcher Barrett (1844–1925), englantilainen fyysikko
*William Hale Barrett (1866–1941), yhdysvaltalainen tuomari
*William N. Barrett (1855–1916), yhdysvaltalainen poliitikko.
Walmor Oliveira de Azevedo

**Walmor Oliveira de Azevedo** (s. 26. huhtikuuta 1954) on katolisen kirkon brasilialainen pappi ja Belo Horizonten arkkipiispa. Hän syntyi Bahiassa ja opiskeli kotimaassaan sekä Roomassa. Hän sai vihkimyksensä papiksi 9. syyskuuta 1977 ja piispaksi 10. toukokuuta 1998. Hänestä tuli vuonna 1998 Caliabrian titulaaripiispa ja São Salvador da Bahian apulaispiispa. Belo Horizonten arkkipiispaksi Minas Geraisissa hän nousi vuonna 2004.

## Lähteet

## Aiheesta muualla
* Catholic-hierarchy.org: Archbishop Walmor Oliveira de Azevedo
Svenska Basketligan -kausi 2008–2009

**[[Svenska Basketligan]] 2008–2009** oli 17:s kausi kun sarjaa pelattiin nykyisellä nimellään. Viime kauden mestarina kauteen lähti Solna Vikings, jonka riveissä pelaa Juha Sten. Toinen suomalainen sarjassa oli Aki Ulander, joka edusti Sundsvall Dragonsia. Sarjassa oli myös kaksi suomalaista valmentajaa: Pekka Salminen (Solna Vikings) ja kesken kauden Borås Basketiin siirtynyt Lars Ekström. Sarjan voitti Ulanderin edustama Sundsvall Dragons.

## Sarjataulukko

## Pudotuspelit
### Ottelukaavio

## Henkilökohtaiset tilastot
Runkosarjan parhaat pelaajat tilastollisesti.
### Pisteet

### Levypallot

### Syötöt

## Palkinnot
### Vuoden hyökkääjä
 Lesli Myrthil, (Solna Vikings)

### Vuoden takamies
 Thomas Jackson (Uppsala Basket)

### Vuoden sentteri
 Johan Åkesson (Helsingborg Basket)

### Vuoden puolustuspelaaja
 Juha Sten, (Solna Vikings)

### Vuoden valmentaja
 Pekka Salminen, (Solna Vikings)

### Vuoden organisoija
Uppsala Basket
Andrejevin heijastus

**Andrejevin heijastus** on puhtaassa normaalijohde-suprajohderajapinnassa tapahtuva prosessi, jossa suprajohteen energia-aukkoa pienemmän energian omaava elektroni (fermienergian yläpuolella oleva kvasihiukkaseksitaatio) heijastuu takaisin normaalijohteeseen aukkona (fermienergian alapuolella oleva kvasihiukkaseksitaatio). Tuloksena prosessista suprajohteeseen syntyy Cooperin pari. Andrejevin heijastus on saanut nimensä venäläisen fyysikon Aleksander F. Andrejevin mukaan.

Andrejevin heijastus selittää, miksi suprajohteet, joilla on ääretön sähkönjohtavuus, ovat tavattoman huonoja lämmönjohteita. Prosessissa varaus siirtyy normaalijohteesta suprajohteeseen, mutta kvasihiukkasten kuljettama energia (entropiavirta) heijastuu liitoksesta takaisin normaalijohteeseen.

Andrejevin heijastuksen luoma elektroni-aukkokorrelaatio saa aikaan suprajohtavan läheisyysilmiön, jonka ansiosta normaalijohteessa lähellä normaali-suprajohderajapintaa voidaan havaita suprajohtavia ominaisuuksia.

## Lähteet
Andrea Demirović

**Andrea Demirović**, tunnetaan myös nimellä **Andrea** (, s. 17. kesäkuuta 1985 Titograd, Montenegro, Jugoslavian sosialistinen liittotasavalta) on montenegrolainen laulaja ja Cetinjen musiikkiakatemian opiskelija. Demirović edusti Montenegroa Eurovision laulukilpailussa Moskovassa kappaleella *Just Get Out of My Life*, mutta ei päässyt semifinaalista finaaliin.

## Lähteet
Zoli Ádok

**Zoli Ádok** (Ádok Zoltán, s. 22. maaliskuuta 1976 Szeged) on unkarilainen laulaja, näyttelijä ja tanssija.

Ádok suoritti tanssiopinnot Pécsissä ja aloitti uransa vuonna 2000 Le Dance Contemporary Dance Music Companyssa. Tämän jälkeen hän kiersi maailmaa tanssijana ja musikaalinäyttelijänä, esiintyen muun muassa musikaaleissa *[[Fame (musikaali)|Fame]]* ja *[[Cats]]*. Kotimaassaan hän on ollut mukana Andrew Lloyd Webberin *Amazing Technicolor Dreamboat* -musikaalissa. Vuonna 2008 hän julkaisi debyyttialbuminsa *Tánclépés (Dance With Me)*.

Ádok edusti Unkaria Eurovision laulukilpailussa 2009 kappaleella ”Dance with Me” sijoittuen semifinaalissa 15:nneksi 16 pisteellä eikä näin ollen päässyt kilpailun finaaliin.

## Albumit
**Tánclépés* (2008)

## Lähteet
Miika Soini

**Miika Soini** (s. 1973) on suomalainen elokuvaohjaaja. Hän on opiskellut elokuvaohjausta Taideteollisessa korkeakoulussa. Hänen ohjaamansa elokuva *[[Thomas (elokuva)|Thomas]]*, jossa pääosaa  näyttelee Lasse Pöysti, valmistui 2008. *Thomas* sai ensi-iltansa Sodankylän elokuvajuhlilla kesäkuussa 2008, ja se tuli myös teatterilevitykseen. Soini sai *Thomasista* parhaan ohjaajan palkinnon Zerkalon elokuvajuhlilla Venäjällä Ivanovossa kesäkuussa 2009.
__NOTOC__
## Filmografia
**Kaukorakkaus* (2002), 11 min.
**Jumalan palvelus* (2002), 10 min.
**[[Harmaa alue]]* (2004), 24 min.
**Relation* (2005), 6 min.
**[[Thomas (elokuva)|Thomas]]* (2008), 73 min.

## Palkinnot
### ''Thomas''
*Turkki: Bursa International Silk Road Film Festival 2008, Kultainen Karagöz – Paras näyttelijä Lasse Pöysti.
*Ranska: 26th Annonay International Film Festival 2009, Tuomariston erikoispalkinto, Nuoren tuomariston erikoispalkinto.
*Venäjä: Zerkalon elokuvajuhla 2009, Miika Soini – parhaan ohjaajan palkinto.
*Unkari: CineFest International Festival of Young Filmmakers 2009, Pääpalkinto-Pressburger Award, Don Quijote Award of FICC.
*Iran: 28th Fajr International Film festival 2010, Crystal Simorgh Prize: Paras käsikirjoitus.
*Italia: 28th Bergamo Film Meeting 2010, Primo Premio: Paras elokuva-

### ''Harmaa alue''
*Sleepwalkers International Film Festival 2005, Tallinna, Viro, Paras fiktioelokuva -palkinto.

## Lähteet

## Aiheesta muualla
* http://www.miikasoini.com/ 
* 
*
Marc Forster

**Marc Forster** (s. 30. marraskuuta 1969 Illertissen, Länsi-Saksa) on saksalainen elokuvaohjaaja. Hänet tunnetaan parhaiten elokuvan *[[007 Quantum of Solace]]* ohjauksesta.

Forster oli ehdolla Golden Globe -palkinnon saajaksi parhaasta ohjauksesta elokuvasta *[[Finding Neverland – tarinan lähteillä]]*.

## Filmografia
* *[[A Man Called Otto]]* (2022)
* *[[Risto Reipas ja Nalle Puh]]* (2018)
* *[[All I See Is You]]* (2016)
* *[[World War Z]]* (2013)
* *[[Machine Gun Preacher]]* (2011)
* *[[007 Quantum of Solace]]* (*Quantum of Solace*, 2008)
* *[[Leijapoika (elokuva)|Leijapoika]]* (*The Kite Runner*, 2007)
* *[[Aidosti outoa]]* (*Stranger Than Fiction*, 2006)
* *[[Stay (elokuva)|Stay]]* (2005)
* *[[Finding Neverland – tarinan lähteillä]]* (*Finding Neverland*, 2004)
* *[[Monster's Ball]]* (2001)
* *[[Everything Put Together]]* (2000)
* *[[Loungers]]* (1995)

## Aiheesta muualla
*
Soraya Arnelas

**Soraya Arnelas**, taiteilijanimeltään **Soraya** (s. 13. syyskuuta 1982) on suosittu espanjalainen laulaja. Hän edusti Espanjaa Eurovision laulukilpailussa 2009 kappaleella "La noche es para mí". Kilpailun finaalissa hän sijoittui 23:nneksi 23 pisteellä.

## Albumit
**Corazón De Fuego* (2005)
**Ochenta's* (2006)
**Dolce Vita* (2007)
**Sin Miedo* (2008)
**Dreamer* (2010)
**Dreamer Realoaded* (2011)
**Universe In Me* (2013)
**Akustika* (2015)
**Luces y  Sombras* (2020)

## Singlet
**Mi Mundo Sin Tí* (2005)
**Corazón De Fuego* (2005)
**Self Control* (2006)
**Call Me* (2006)
**La Dolce Vita* (2007)
**Words* (2007)
**Sin Miedo* (2007)
**La Noche Es Para Mí* (2009)
**Caminaré* (2009)
**Live Your Dreams* (2010)

## Lähteet

## Aiheesta muualla
*Soraya Arnelasin virallinen sivusto
Last Train to Paris

__NOTOC__
**Last Train to Paris** on yhdysvaltalaisen hip hop -kollektiivin Diddy – Dirty Moneyn vuonna 2010 julkaistu studioalbumi. Sen julkaisi levy-yhtiö Bad Boy Records.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* AllMusic: 
* Entertainment Weekly: B+
* USA Today: 

## Aiheesta muualla
* ''Last Train to Paris'' discogs.com -sivustolla 

## Lähteet
Stéphane Courtois

**Stéphane Courtois** (s. 25. marraskuuta 1947) on ranskalainen historioitsija.

Courtois toimii vanhempana tutkijana Centre National de la Recherche Scientifiquessa (CNRS), Université Paris-Nanterressa. Hän on myös aikakauslehti *Communismen* päätoimittaja.

Courtois on kommunismin kriitikko ja entinen maoisti, joka tuli maailmanlaajuisesti tunnetuksi *[[Kommunismin musta kirja|Kommunismin mustan kirjan]]* päätoimittajana. Kirjaa myytiin miljoonia kappaleita useilla eri kielillä.

## Lähteet
Lapsuuden loppu

**Lapsuuden loppu** voi tarkoittaa seuraavia asioita:
**[[The Reflecting Skin – lapsuuden loppu]]* (*The Reflecting Skin*), Philip Ridleyn ohjaama brittiläis-kanadalainen elokuva vuodelta 1990
**[[Lapsuuden loppu (vuoden 2000 elokuva)|Lapsuuden loppu]]* (*Liam*), Stephen Frearsin ohjaama brittiläinen elokuva vuodelta 2000
**[[Lapsuuden loppu (romaani)|Lapsuuden loppu]]*, Arthur C. Clarken romaani vuodelta 1953
** *Lapsuuden loppu*, romaaniin perustuva mini-tvsarja vuodelta 2015
*”Lapsuuden loppu”, Hectorin musiikkikappale
**[[Lapsuuden loppu (albumi)|Lapsuuden loppu]]*, kappaleen mukaan nimetty Hectorin kokoelma-albumi
Sudanin jalkapallomaajoukkue

**Sudanin jalkapallomaajoukkue** edustaa Sudania jalkapallon miesten maajoukkuekilpailuissa. Sitä hallinnoi Sudanin jalkapalloliitto.

Sudanin maajoukkue ei ole selviytynyt kertaakaan MM-kilpailujen lopputurnaukseen. Olympiakisojen jalkapalloturnauksessa Sudan oli mukana Münchenissä 1972, jossa se hävisi Burmalle 0–2, Neuvostoliitolle 1–2 ja Meksikolle 0–1 jääden alkulohkossaan viimeiseksi.

Sudan saavutti pronssia ensimmäisissä Afrikan mestaruuskilpailuissa, kotikisoissaan 1957. Turnaukseen osallistui vain kolme joukkuetta ja Sudan hävisi ainoassa ottelussaan Egyptille 1–2. Egyptin kisoissa 1959 Sudan saavutti hopeaa. Tälläkin kertaa mukana oli vain kolme joukkuetta: Sudan voitti Etiopian 1–0, mutta hävisi Egyptille 1–2. Ghanan kisoissa 1963 Sudan voitti alkulohkonsa selviytyen loppuotteluun, jonka se hävisi Ghanalle 0–3. Kotikisoissaan 1970 Sudan voitti Afrikan mestaruuden. Sijoituttuaan alkulohkossaan toiseksi se voitti välieräottelussa Egyptin jatkoajan jälkeen 2–1 ja loppuottelussa Ghanan 1–0. Pudottuaan vuosien 1972 ja 1976 kisoissa ensimmäisellä kierroksella Sudan ei esiintynyt Afrikan mestaruuskilpailujen lopputurnauksessa ennen kuin vasta Ghanan kisoissa 2008, joissa se jäi alkulohkossaan viimeiseksi. Päiväntasaajan Guinean ja Gabonin isännöimissä 2012 kisoissa Sudan eteni puolivälieräotteluun, jonka hävisi Sambialle 0–3.

## Maailmanmestaruuskilpailut

*1930–1954 – *Ei osallistunut*
*1958 – *Vetäytyi karsintojen aikana*
*1962–1966 – *Vetäytyi karsinnoista*
*1970–1974 – *Ei selvinnyt karsinnoista*
*1978 – *Vetäytyi karsinnoista*
*1982–1990 – *Ei selvinnyt karsinnoista*
*1994 – *Vetäytyi karsinnoista*
*1998–2010 - *Ei selvinnyt karsinnoista*

## Afrikan mestaruuskilpailut

*1957 – Kolmas
*1959 – Toinen
*1962 – *Ei selvinnyt karsinnoista*
*1963 – Toinen
*1965 – *Ei selvinnyt karsinnoista*
*1968 – *Ei selvinnyt karsinnoista*
*1970 – **Mestari**
*1972 – 1. kierros
*1974 – *Ei selvinnyt karsinnoista*
*1976 – 1. kierros
*1978 – *Vetäytyi*
*1980 – *Ei selvinnyt karsinnoista*
*1982 – *Ei osallistunut*
*1984 – *Ei selvinnyt karsinnoista*
*1986 – *Vetäytyi*
*1988–1996 – *Ei selvinnyt karsinnoista*
*1998 – *Vetäytyi karsintojen aikana*
*2000 – *Ei osallistunut*
*2002–2006 – *Ei selvinnyt karsinnoista*
*2008 – 1. kierros
*2010 – *Ei selvinnyt karsinnoista*
*2012 – Puolivälierät
*2013–2015 – *Ei selvinnyt karsinnoista*

## Muita saavutuksia
;CECAFA Cup
:Mestari 1980, 2006, 2007
:Toinen 1990, 1996 (b-joukkue)
:Kolmas 1996, 2004

## Lähteet
Charlotte Skeoch

**Charlotte Skeoch** (s. 22. helmikuuta 1989 Surrey, Englanti, Iso-Britannia) on englantilainen näyttelijä. Hän on näytellyt Hannah Abbottia elokuvissa *[[Harry Potter ja salaisuuksien kammio (elokuva)|Harry Potter ja salaisuuksien kammio]]* ja *[[Harry Potter ja liekehtivä pikari (elokuva)|Harry Potter ja liekehtivä pikari]]*.

## Filmografia

## Aiheesta muualla
*
Onin piirikunta

**Onin piirikunta** () on piirikunta Ratša-Letškhumi ja Kvemo Svanetin hallintoalueella Georgiassa. Piirikunnassa on noin 6&nbsp;130 asukasta (2014) ja sen pinta-ala on 1&nbsp;712 neliökilometriä. Historiallisesti Onin alue on osa Ratšaa. Piirikunnan keskus on Onin kaupunki, joka sijaitsee Rioni-joen vasemmalla rannalla syvässä laaksossa yli 800 metriä merenpinnan yläpuolella.

Onissa ja sen ympäristössä on useita historiallisia monumentteja, mukaan lukien keskiaikaisten linnoitusten raunioita ja kirkkoja. Suosittu kylpylä, Šovi, sijaitsee noin 30 kilometrin päässä Onista Suuren Kaukasuksen etelärinteillä. 

## Lähteet

## Aiheesta muualla
AK-103

**Kalašnikov-103** eli AK-103 on uudempi malli perinteisestä venäläisestä AK-47 rynnäkkökivääristä.

Aseen ostajiin kuuluvat liittovaltion vartiopalvelu ja rikosseuraamusvirasto.
Venäjän valtio teki sopimuksen Venezuelan kanssa sadantuhannen aseen toimittamisesta Venezuelan armeijalle vuonna 2006 ja oikeudesta valmistaa lisenssillä 50&nbsp;000 kivääriä vuodessa vuodesta 2010 alkaen.

## Lisävarusteet
* Vaimennin
* Kiikaritähtäin
* GP-30 kranaatinlaukaisija (Granatomjot Podstvolnyi)

## Lähteet
* Defence Technology Equipment site 

### Viitteet

## Aiheesta muualla
Niels Brinck

**Niels Brinck Kristensen** (s. 24. syyskuuta 1974 Aabyhøj) on tanskalainen laulaja ja lauluntekijä. Hän edusti Tanskaa Eurovision laulukilpailussa 2009 kappaleella ”Believe Again” voitettuaan Tanskan euroviisukarsinnan Dansk Melodi Grand Prix. Laulukilpailun finaalissa hän sijoittui 13:nneksi 74 pisteellä. Brinck on myös tehnyt tunnuskappaleen tanskalaiseen poliisisarjaan nimeltä *[[Anna Pihl]]*.

## Diskografia
### Albumit
* *[[Brinck (album)|Brinck]]* (2008)

### Singlet

## Lähteet

## Aiheesta muualla
*
Tsutomu Yamaguchi

**Tsutomu Yamaguchi** ( *Yamaguchi Tsutomu*, 16. maaliskuuta 1916  – 4. tammikuuta 2010) oli japanilainen mies, joka selvisi sekä Hiroshiman että Nagasakin pommituksista. Hänet oli jo todettu hibakushaksi (Hiroshiman tai Nagasakin ydinpommituksesta selvinnyt henkilö) Nagasakin pommituksesta, mutta 24. maaliskuuta 2009 Japanin hallitus varmisti Yamaguchin olleen myös aiemmassa, Hiroshiman pommituksessa.

## Tausta
6. elokuuta 1945 insinöörinä Mitsubishi Heavy Industriesin palveluksessa liikematkalla ollut Yamaguchi oli astumassa ulos raitiovaunusta, kun atomipommi Little Boy pudotettiin kaupunkiin kolmen kilometrin päässä hänestä. Räjähdys tuhosi hänen vasemman korvansa tärykalvon, sokeutti hänet väliaikaisesti ja aiheutti vakavia palovammoja hänen ylävartaloonsa. Hänet pantiin siteisiin palovammojen takia, ja hän kaljuuntui. Radioaktiivinen laskeuma aiheutti hänen vaimolleen myrkytyksen. Yamaguchi vietti yön ilmahyökkäyssuojassa ennen kuin palasi kotikaupunkiinsa Nagasakiin seuraavana päivänä. Paria päivää myöhemmin 9. elokuuta toinen pommi Fat Man pudotettiin Nagasakiin, mistä hän myös selvisi.

## Myöhempi elämä
Yamaguchi kärsi syövästä, jonka pommitukset saattoivat aiheuttaa. Hän kirjoitti 1980-luvulla kirjan kokemuksistaan ja oli vuonna 2006 mukana pommituksista selvinneitä käsittelevässä dokumentissa *Nijūhibaku* (”Kahdesti pommitettu”). Hän protestoi aktiivisesti ydinaseita vastaan. Hänellä oli kaksi tytärtä, Toshiko ja Naoko, sekä poika Katsutoshi, joka kuoli vuonna 2005. Yamaguchin vaimo kuoli vuonna 2008, ja hän itse kuoli 93-vuotiaana vatsasyöpään tammikuussa 2010.

## Lähteet
The Cheetah Girls: One World

**The Cheetah Girls: One World** on vuonna 2008 ensi-iltansa saanut yhdysvaltalainen elokuva, joka on samalla kolmas osa *[[The Cheetah Girls]]* -elokuvasarjassa. Elokuvan on ohjannut Paul Hoen ja käsikirjoittanut Nisha Ganatra. Pääosia näyttelevät kahdessa edellisessäkin mukana olleet Adrienne Bailon, Sabrina Bryan ja Kiely Williams.

## Näyttelijät
Jade Ewen

**Jade Ewen** (s. 24. tammikuuta 1988 Lontoo) on englantilainen laulaja ja näyttelijä. Hänen uransa alkoi *[[Leijonakuningas]]*-musikaalissa Nalan roolissa. Hän on näytellyt lukuisissa televisiosarjoissa Isossa-Britanniassa ja Australiassa. Hän edusti Isoa-Britanniaa Eurovision laulukilpailussa 2009 kappaleella ”It’s My Time” ja sijoittui kilpailun finaalissa viidenneksi 173 pisteellä. Samana vuonna Ewen liittyi jäseneksi brittiläiseen Sugababes-trioon.

## Lähteet

## Aiheesta muualla

*
Susanne Georgi

**Susanne Georgi** (s. 27. heinäkuuta 1976) on tanskalainen laulaja, joka asuu ja työskentelee Andorrassa. Hän edusti Andorraa Eurovision laulukilpailussa 2009 kappaleella *La teva decisió (Get a Life)*, mutta ei päässyt semifinaalista läpi finaaliin. Georgi on tunnettu myös eurodance-duosta Me & My, jossa hän laulaa yhdessä sisarensa Pernillen kanssa.

## Lähteet
Jamie Campbell Bower

**James Metcalfe "Jamie" Campbell Bower** (s. 22. marraskuuta 1988 Lontoo, Britannia) on englantilainen näyttelijä, laulaja ja entinen malli. Hän on näytellyt muun muassa Anthony Hopen roolia Tim Burtonin elokuvassa *[[Sweeney Todd: Fleet Streetin paholaisparturi]]* ja Caius Volturia Stephenie Meyerin kirjasarjaan perustuvassa Twilight-elokuvasarjassa.

## Tausta
Lontoolainen Campbell Bower aloitti opiskelunsa Bedalesin sisäoppilaitoksessa, Hampshiressa ja on National Youth Music Theatren entinen oppilas. Hänen näyttelijänuransa alkoi, kun hänen ystävänsä suositteli häntä agentilleen. Ennen vuotta 2007 Campbell Bower työskenteli vielä täysipäiväisesti mallina lontoolaisen Select Model Managementin toimistossa.

## Ura
Campbell Bowerin ensimmäinen rooli oli BBC:n vuonna 2007 tuottamassa draamaelokuvassa *[[Illanistujaiset]]*. Seuraavana vuonna Campbell Bower näytteli elokuvissa *[[RocknRolla]]* ja *Sotatalvi*. Vuonna 2009 hän näytteli *The Prisoner*-sarjan uudelleenfilmatisoinnissa roolinimellä Number 11-12. ja Stephenie Meyerin ''Houkutus''-kirjasarjan toiseen osaan perustuvassa elokuvassa *[[Twilight – Uusikuu]]*, jonka ohjasi Chris Weitz. Kyseisessä elokuvassa hän näyttelee Voltureihin kuuluvaa vampyyriä Caiusta. Hän esitti samaa roolia elokuvassa *[[Twilight – Aamunkoi]] (osa 2)*, jonka ensi-ilta oli syksyllä 2012. Vuonna 2010 Campbell Bower esitti nuorta Gellert Grindelwaldia Harry Potter -elokuvasarjan päättävissä elokuvissa *[[Harry Potter ja kuoleman varjelukset, osa 1]]* ja *[[Harry Potter ja kuoleman varjelukset, osa 2|osa 2]]*. Vuonna 2013 Bower näytteli Jace Waylandia Cassandra Claren Varjojen kaupungit -romaanisarjan ensimmäiseen osaan perustuvassa elokuvassa *[[Varjojen kaupungit: Luukaupunki]]*.

## Yksityiselämä
Campbell Bower oli lyhyen aikaa kihloissa näyttelijä Bonnie Wrightin kanssa. Kihlaus purkautui 2012. Sen jälkeen hänen sanotaan seurustelleen *[[Varjojen kaupungit: Luukaupunki]]* -elokuvan kuvauksissa vastanäyttelijänään olleen Lily Collinsin kanssa.

Näyttelemisen lisäksi Cambell Bower laulaa *Counterfeit*-nimisessä yhtyeessä. Yhtyeen alkuperäinen nimi oli *The Darling Buds*, mutta nimi muutettiin yhden jäsenen lähdettyä. Lisäksi 1990-luvulla oli olemassa suosittu samanniminen walesilainen rockyhtye *The Darling Buds*.

## Filmografia

## Lähteet
Next Time

**Next Time** () on pohjoismakedonialainen miesduo, joka edusti Pohjois-Makedoniaa (tai tuolloista Makedonian tasavaltaa) Eurovision laulukilpailussa 2009 kappaleella *Neshto shto ke ostane*. Yhtyeen jäseniä ovat kaksosveljekset Stefan Filipovski ja Martin Filipovski.

## Diskografia
### Albumit
*Next Time (2008)

## Lähteet
Villikkala (Halikko)

**Halikon Villikkala** on kylä entisen Halikon kunnan alueella Salossa. Kylä sijaitsee 110-tien pohjoispuolella lähellä Jokikaustan aluetta. Villikkalassa sijaitsee vain kantatila Villikkala sekä siitä lohkottu maatila Iiaro.
Kylä sai vuoden 2009 kuntaliitoksessa etuliitteen *Halikon* Villikkala, jottei sitä sekoitettaisi Kiskossa sijainneeseen Vilikkalaan.

Valtaosa Villikkalasta on metsäistä kukkulamaastoa. Suurimmat mäet ovat Palomäki, Ukonmäki ja Rytömäki. Mäkien väliset laaksot ovat joko niittyä tai viljelysmaata. Alueen eteläosassa virtaa Seinärinoja, joka myöhemmin yhdistyy Purilanjokeen. Alueen tiestö on kapeaa hiekkatietä, joka tilojen välillä yhdistäen kylän Korvenpäähän ja Riikolaan.

Villikkala lienee asutettu jo varhaiskeskiajalla, sillä kylä kuului ns. suomalaisen vero-oikeuden piirin. Varhaisin maininta Villikkalasta on kuitenkin vuodelta 1540, jolloin se oli Joensuun kartanon tilus. Kylästä alettiin lohkoa torppia vasta 1900-luvun puolivälin jälkeen, jolloin itsenäistyivät Rytömäki, Härjämäki ja Iiaro. Myöhemmin on lohkottu vielä tilat Tuomisto ja Hirrenmäki, mutta Iiaroa lukuun ottamatta kaikki lohkotilat ovat nykyään hävinneet kylästä.

## Lähteet
Versa est in luctum

***Versa est in luctum*** on espanjalaisen renessanssisäveltäjä Alonso Lobon (1555–1617) motetti. Hän sävelsi sen nähtävästi Filip II:n hautajaisiin vuonna 1598. Latinankielinen teos on a cappella -kuorolle eli ilman soitinsäestystä. Siitä on saatavilla useita levytyksiä.

## Lähteet

## Aiheesta muualla
* [Teoksen esittely ja sanat ChoralWikissä](http://www.cpdl.org/wiki/index.php/Versa_est_in_luctum_(Alonso_Lobo))
Ugandan jalkapallomaajoukkue

**Ugandan jalkapallomaajoukkue** edustaa Ugandaa jalkapallon miesten maajoukkuekilpailuissa. Sitä hallinnoi Ugandan jalkapalloliitto.

Ugandan maajoukkue ei ole selviytynyt kertaakaan MM-kilpailujen lopputurnaukseen. Afrikan-mestaruuskilpailujen lopputurnauksessa Uganda pelasi ensimmäisen kerran Etiopian kisoissa 1962. Joukkue hävisi välieräottelussa Egyptille 1–2 ja pronssiottelussa Tunisialle 0–3 sijoittuen neljänneksi. Vuosien 1968, 1974 ja 1976 kisoissa Uganda putosi jatkosta ensimmäisellä kierroksella. Ghanan kisoissa 1978 joukkue saavutti hopeaa. Voitettuaan alkulohkonsa se kukisti välieräottelussa Nigerian 2–1 ja hävisi loppuottelussa Ghanalle 0–2. Seuraavan kerran Uganda pelasi maanosan mestaruuskilpailujen lopputurnauksessa vuonna 2017, jolloin se jäi alkulohkoon. Vuoden 2019 lopputurnauksessa joukkue pääsi neljännesvälieriin.

## Maailmanmestaruuskilpailut
*1930–1974 – *Ei osallistunut*
*1978 – *Ei selviytynyt kisoihin*
*1982 – *Vetäytyi*
*1986 – *Ei selviytynyt kisoihin*
*1990 – *Ei selviytynyt kisoihin*
*1994 – *Vetäytyi*
*1998–2018 – *Ei selviytynyt kisoihin*

## Afrikan-mestaruuskilpailut
*1957 – *Ei osallistunut*
*1959 – *Ei osallistunut*
*1962 – Neljäs
*1963 – *Vetäytyi*
*1965 – *Ei selviytynyt kisoihin*
*1968 – 1. kierros
*1970 – *Ei selviytynyt kisoihin*
*1972 – *Ei selviytynyt kisoihin*
*1974 – 1. kierros
*1976 – 1. kierros
*1978 – Toinen
*1980 – *Vetäytyi*
*1982 – *Vetäytyi*
*1984–1988 – *Ei selviytynyt kisoihin*
*1990 – *Vetäytyi*
*1992–2015 – *Ei selviytynyt kisoihin*
*2017 – 1. kierros
*2019 – Neljännesvälierät

## Muita saavutuksia
;CECAFA Cup
:Mestari 1973, 1976, 1977, 1989, 1990, 1992, 1996, 2000 (a-joukkue), 2003, 2008, 2009
:Toinen 1974, 1982, 1994, 1995 (b-joukkue), 2000 (b-joukkue)
:Kolmas 1975, 1983, 1984, 1987, 1991, 2007

## Lähteet

## Aiheesta muualla
*Ugandan jalkapalloliiton sivusto
Hellevi Härkönen

**Saima Hellevi Härkönen** (ent. **Seiro**, o.s. **Härkönen** s. 8. joulukuuta 1948 Suomussalmi) on suomalainen näyttelijä ja radiokuuluttaja. Hän opiskeli Teatterikoulussa vuosina 1968–1971. Hän on näytellyt elokuvissa, televisiosarjoissa ja teatterissa. Härkönen on ollut kiinnitettynä näyttelijänä Joensuun kaupunginteatteriin vuosina 1971–1973 sekä Kotkan kaupunginteatteriin 2001–2002. Lisäksi hän on vieraillut KOM-teatterissa, Espoon Kaupunginteatterissa ja Riihimäen Teatterissa.

Härkönen työskenteli kuuluttajana Yleisradiossa vuosina 1988–2012, viimeksi Yle Radio 1:ssä. Hän jäi Yleisradiosta eläkkeelle 2012, mutta kuulutti kesästä 2014 alkaen kanavalla ajoittain myöhemminkin.

Härkönen on kirjoittanut myös näytelmiä kuten *[[Lantapallo ja näkymätön nainen]]*.

## Filmografia
### Elokuvat

### Lyhytelokuvat

### Televisiosarjat

## Lähteet

## Aiheesta muualla
* 
* 
* Hellevi Härkösen profiili Näyttelijäliiton sivuilla
Christína Metaxá

**Christína Metaxá** () on kyproslainen laulaja, joka edusti maataan Eurovision laulukilpailussa 2009 kappaleella ”Firefly”, mutta ei selvinnyt semifinaalista finaaliin. Myös hänen veljensä Nikólas Metaxás on laulaja, joka sijoittui toiseksi Kreikan *[[The X Factor (televisio-ohjelma)|X Factor]]* -ohjelmassa. Nikólas Metaxás suunnitteli ja sävelsi sisarensa viisuesityksen.

## Lähteet
Minivetit

**Minivetit** (*Pericrocotus*) on käpinkäisten heimoon kuuluva varpuslintusuku. Minivettien sukuun kuuluu BirdLifen mukaan 13 lajia. Toisissa lähteissä sukuun on esitetty erilaisia lajimääriä.

## Minivetteihin kuuluvia lajeja
* Floresinminivetti *Pericrocotus lansbergei*
* Harmaaposkiminivetti *Pericrocotus solaris*
* Kiinanminivetti *Pericrocotus cantonensis*
* Liekkiminivetti *Pericrocotus ethologus*
* Lyhytnokkaminivetti *Pericrocotus brevirostris*
* Nokiminivetti *Pericrocotus tegimae*
* Pikkuminivetti *Pericrocotus cinnamomeus*
* Pilkkaminivetti *Pericrocotus flammeus*
* Ruusuminivetti *Pericrocotus roseus*
* Sundanminivetti *Pericrocotus miniatus*
* Tuhkaminivetti *Pericrocotus divaricatus*
* Tuliminivetti *Pericrocotus igneus*
* Valkosiipiminivetti *Pericrocotus erythropygius*

## Lähteet

## Aiheesta muualla
*ITIS: Pericrocotus (englanniksi)
Bronson Pelletier

**Bronson Pelletier** (s. 31. joulukuuta 1986) on kanadalainen televisionäyttelijä. Hänen tunnetuin roolinsa on Jack Sinclair TV-sarjasta *Renegadepress.com*. Hänellä on myös rooli TV-sarjassa *Dinosapien*. Pelletierin ensimmäinen elokuvarooli on Jared-ihmissusi elokuvassa *[[Twilight – Uusikuu]]*, joka perustuu Stephenie Meyerin luoman kirjasarjan romaaniin *[[Uusikuu (kirja)|Uusikuu]]*. Hän jatkaa rooliaan Jared-ihmissutena vuoden 2010 jatko-osassa *[[Twilight – Epäilys]]*, joka taas perustuu romaaniin *[[Epäilys (kirja)|Epäilys]]*.

Pelletier on ollut vuosina 2006 ja 2007 ehdolla Leo Awards -palkinnon saajaksi sekä vuonna 2007 Gemini Awards -palkinnon saajaksi.

Hän on Cree-intiaani. 

## Filmografia

## Aiheesta muualla
*
Pjotr Jelfimov

**Pjotr Jelfimov** (, , s. 15. helmikuuta 1980 Mahiljou, Valko-Venäjän SNT) on valkovenäläinen laulaja, joka edusti Valko-Venäjää Eurovision laulukilpailussa 2009 kappaleella *Eyes That Never Lie*, mutta ei edennyt semifinaalista finaaliin.  Hän voitti Valko-Venäjällä käydyn euroviisukarsinnan 19. tammikuuta 2009 11&nbsp;475 äänellään.

## Lähteet

## Aiheesta muualla

* Pjotr Jelfimovin kotisivut
Toržokin piiri

**Toržokin piiri** () on paikallinen itsehallintoalue Tverin alueen keskiosassa Venäjällä. Vuonna 1929 perustetun piirin pinta-ala on 3&nbsp;128 neliökilometriä ja asukkaita on 23&nbsp;100 henkeä (vuonna 2009).

Piirin hallinnollinen keskus on Toržokin kaupunki, joka ei kuuluu sen yhteyteen, vaan muodostaa erillisen kaupunkipiirikunnan. Toržokin piiriin kuuluu 22 maalaiskuntaa:
* Bogatkovo (ven. Богатьково)
* Bolšoje Petrovo (ven. Большое Петрово)
* Bolšoje Svjatsovo (ven. Большое Святцово)
* Boristsevo (ven. Борисцево)
* Budovo (ven. Будово)
* Gruziny (ven. Грузины)
* Jakonovo (ven. Яконово)
* Klokovo (ven. Клоково)
* Ladjino (ven. Ладьино)
* Marjino (ven. Марьино)
* Maslovo (ven. Маслово)
* Mirnyi (ven. Мирный)
* Moški (ven. Мошки)
* Nikolskoje (ven. Никольское)
* Ostaškovo (ven. Осташково)
* Pirogovo (ven. Пирогово)
* Rudnikovo (ven. Рудниково)
* Straševitši (ven. Страшевичи)
* Sukromlja (ven. Сукромля)
* Tveretski (ven. Тверецкий)
* Tredubje (ven. Тредубье)
* Vysokoje (ven. Высокое)

Piirin kautta kulkee Moskovan ja Pietarin välinen M 10 -valtatie sekä Rževin, Lihoslavlin ja Ostaškovin väliset rautatiet. Huomattavin joki on Tvertsa. Maatalous on keskittynyt maidon ja lihan tuotantoon sekä pellavan viljelyyn.

## Lähteet

## Aiheesta muualla

* Toržokin piirin sivusto  
* Toržokin piiri Tverin alue -tietosanakirjassa
Olavi Maununpoika (Norjan kuningas)

**Olavi Maununpoika** (*Olav Magnusson*, 1099 – 22. joulukuuta 1115) oli Norjan kuningas 1103–1115. Olavi oli kuningas Maunu Paljassäären ja Sigrid Saksedatterin poika. Hänestä tuli kuningas yhdessä vanhempien veljiensä Östenin ja Sigurdin kanssa heidän isänsä Maunu Paljassäären kuoltua vuonna 1103. Koska Olavi oli kuninkaaksi tullessaan vielä hyvin nuori, hallitsivat hänen vanhemmat veljensä myös hänen osuuttaan valtakunnasta. Olavin merkitys kuninkaana jäi vähäiseksi, sillä hän kuoli vain 15-vuotiaana, eikä häntä mainita Norjan virallisessa kuningasluettelossa.

## Lähteet
Laura Howard

**Laura Howard** (oik. Laura Simmons; s.  1977 Lontoo) on englantilainen näyttelijä. Hänet tunnetaan televisiosarjoista *[[Midsomerin murhat]]*, *[[Soldier Soldier]]* ja *[[Sairaalaelämää]]*.

## Aiheesta muualla
*
Qazbegi

**Qazbegi** voi tarkoittaa:

* Qazbegin piirikunta, piirikunta Georgiassa Mtskheta-Mtianetin alueella
* Stepantsminda, entinen Qazbegi, kaupunkityyppinen taajama Qazbegin piirikunnassa
* Qazbegi (suku), georgialainen aatelissuku
* Aleksandre Qazbegi, georgialainen kirjailija
Seinäjoen Urheilijat

**Seinäjoen Urheilijat** on vuonna 1931 perustettu pikaluisteluun keskittyvä urheiluseura.

Seinäjoen Urheilijoiden tunnetuimpia urheilijoita ovat olympialaisissa edustaneet pikaluistelijat Pekka Koskela, Tuomas Nieminen ja Anneli Repola sekä yleisurheiliajt Aino Autio, Jaakko Jouppila, Pentti Uusihauta ja Jorma Valtonen.

## Lähteet

## Aiheesta muualla
*Seinäjoen Urheilijoiden kotisivut 
*Luistelujaoston kotisivut
Livertäjät

**Livertäjät** (*Lalage*) on käpinkäisten heimoon kuuluva varpuslintusuku. Livertäjien sukuun kuuluu BirdLifen mukaan 18 lajia. Toisissa lähteissä sukuun on esitetty erilaisia lajimääriä.

## Livertäjiin kuuluvia lajeja
* Australianlivertäjä *Lalage tricolor*
* Filippiinienlivertäjä *Lalage melanoleuca*
* Indokiinanlivertäjä *Lalage polioptera*
* Kiinanlivertäjä *Lalage melaschistos*
* Kurnulivertäjä *Lalage nigra*
* Mauritiuksenlivertäjä *Lalage typica*
* Mustapäälivertäjä *Lalage melanoptera*
* Naurulivertäjä *Lalage atrovirens*
* Pitkäpyrstölivertäjä *Lalage leucopyga*
* Polynesianlivertäjä *Lalage maculosa*
* Punavatsalivertäjä *Lalage aurea*
* Réunioninlivertäjä *Lalage newtoni*
* Ruohikkolivertäjä *Lalage sueurii*
* Sademetsälivertäjä *Lalage leucomela*
* Samoanlivertäjä *Lalage sharpei*
* Sundanlivertäjä *Lalage fimbriata*
* Tanimbarinlivertäjä *Lalage moesta*
* Valkoperälivertäjä *Lalage leucopygialis*

## Lähteet

## Aiheesta muualla
*ITIS: Lalage (englanniksi)
John Hopkins

**John Hopkins** (s. 1974 Lontoo, Englanti) on englantilainen näyttelijä. Hän on näytellyt muun muassa televisiosarjoissa *[[Midsomerin murhat]]*, *[[Family Affairs]]* ja *[[Robin Hood (televisiosarja)|Robin Hood]]*. Hän näytteli vuonna 2010 valmistuneessa elokuvassa *[[Liisa Ihmemaassa (vuoden 2010 elokuva)|Liisa Ihmemaassa]]*.

## Aiheesta muualla
*
Allison Iraheta

**Allison Iraheta** (s. 27. huhtikuuta 1992 Los Angeles, Kalifornia) on elsalvadorilais-yhdysvaltalainen laulaja ja kitaristi, joka sijoittui neljänneksi *[[American Idol]]* -laulukilpailun kahdeksannella tuotantokaudella vuonna 2009. Ennen *Idol*-kilpailua Iraheta voitti Telemundo-kanavan laulukilpailun *[[Quinceañera: Mamá Quiero Ser Artista]]*.

*American Idolin* jälkeen Iraheta teki levytyssopimuksen 19 Entertainmentin ja Jive Recordsin kanssa. Hänen debyyttialbuminsa *[[Just Like You (Allison Irahetan albumi)|Just Like You]]* julkaistiin 1. joulukuuta 2009.

Iraheta syntyi Glendalessa, Kaliforniassa elsalvadorilaisille vanhemmille, jotka olivat muuttaneet Yhdysvaltoihin ennen tyttärensä syntymää. Allison on perheen kuopus, ja hänellä on kaksi vanhempaa sisarusta. Vuonna 2001 Iraheta alkoi ottaa laulutunteja Raphael Enriquezilta Los Angeles Music and Art Schoolissa.

Iraheta on ollut solisti yhtyeessä Halo Circus vuodesta 2013 lähtien. Yhtyeen debyytti albumi *Bunny* julkaistiin 23. kesäkuuta 2016. Maaliskuussa 2018 yhtye julkaisi uuden albumin *Robots and Wranglers.*
Sieppokäpinkäiset

**Sieppokäpinkäiset** (*Hemipus*) on vangojen heimoon kuuluva varpuslintusuku. Aiemmin suku luettiin kuuluvaksi käpinkäisiin. Sieppokäpinkäisten sukuun kuuluu BirdLifen mukaan kaksi lajia.

## Sieppokäpinkäisiin kuuluvia lajeja
* Sieppokäpinkäinen (*Hemipus picatus*)
* Sundansieppokäpinkäinen (*Hemipus hirundinaceus*)

## Lähteet

## Aiheesta muualla
*ITIS: Hemipus (englanniksi)
Jeremy Davies

**Jeremy Davies** (s. **Jeremy Davies Boring** 8. lokakuuta 1969 Saugus, Kalifornia, Yhdysvallat) on yhdysvaltalainen elokuva- ja televisionäyttelijä. Hän on näytellyt Timothy P. Uphamin roolissa elokuvassa *[[Pelastakaa sotamies Ryan]]* ja Daniel Faradayn roolissa televisiosarjassa *[[Lost]]*.

## Nuoruus
Jeremy Davies Boring syntyi Sauguksessa Kaliforniassa ja asui lapsuutensa Traverse Cityssä Michiganissa. Hänen isänsä on lastenkirjailija Mel Boring (Davies on äidin tyttönimi). Hänellä on kolme sisarusta. Daviesillä on skotlantilaisia ja englantilaisia sukujuuria.

Daviesin vanhemmat erosivat kun hän oli lapsi. Jeremy jäi asumaan äitinsä kanssa Kansas Cityyn 1970-luvun puoliväliin asti. Kun hänen äitinsä kuoli lupukseen, hän muutti asumaan isänsä ja äitipuolensa luokse Santa Barbaraan Kaliforniaan. Perhe muutti vuonna 1986 takaisin Keskilänteen. Davies kävi lukion Rockfordissa Iowassa. Myöhemmin hän opiskeli draamaa American Academy of Dramatic Arts -koulussa Pasadenassa Kaliforniassa.

## Ura
Vuonna 1992 Davies näytteli kahdessa *[[Kesä 68]]* -sarjan jaksossa. Uransa alkupuolella hän esiintyi myös pienissä rooleissa muun muassa NBC TV:n elokuvassa *Tappaja univormussa* sekä sarjoissa *[[Melrose Place]]* ja *General Hospital* vuonna 1993. Davies sai roolin Subarun televisiomainoksessa, jossa hänen hahmonsa vertaa autoa punk rockiin. Lukuisat ohjaajat ja teollisuus voimat huomasivat mainoksen ja pian Davies huomasi hänelle lähetettävän useita elokuvakäsikirjoituksia. Hän alkoi rakentaa uraansa elokuvissa kuten *Twister*.

Vuonna 1998 Davies sai roolin Steven Spielbergin toiseen maailmansotaan sijoittuvassa elokuvassa *[[Pelastakaa sotamies Ryan]]*, jossa hän näytteli Timothy P. Uphamia, amerikkalaista kielitieteilijää. Jeremyn esitys sai hyvän vastaanoton ja toi hänelle lisää mainetta näyttelijänä.

Tämän jälkeen Davies esiintyi muun muassa elokuvissa *Secretary*, *The Laramie Project* ja *[[The Million Dollar Hotel]]*. Vuonna 2002 hän näytteli elokuvassa *[[Solaris (vuoden 2002 elokuva)|Solaris]]* George Clooneyn kanssa. Hän sai rooleistaan Satellite Award -ehdokkuudet rooleistaan The Laramie Projectissa ja Solariksessa. Vuonna 2004 hän esitti Charles Mansonia ABC:n versiossa *Helter Skelteristä*.

Davies esiintyi ABC:n hittisarjassa *[[Lost]]* sarjan neljännestä kaudesta lähtien. Jeremy esitti sarjassa fyysikko Daniel Faradayta. Hänen hahmostaan tuli yksi sarjan päähenkilöistä. Hän sai roolisuorituksestaan Saturn Award -ehdokkuuden vuonna 2010. *Lostin* päättymisen jälkeen Davies on näytellyt elokuvassa *It’s Kind of a Funny Story*.

## Filmografia
### Elokuvat

### Televisiosarjat

## Lähteet

## Aiheesta muualla
* Jeremy Davies.com
* 
* 
* Jeremy Davies TV.com-sivustolla
Zapadnaja Dvinan piiri

**Zapadnaja Dvinan piiri** () on paikallinen itsehallintoalue Tverin alueen lounaisosassa Venäjällä. Vuonna 1927 perustetun piirin pinta-ala on 2&nbsp;816 neliökilometriä. Asukkaita on 16&nbsp;600 henkeä (vuonna 2009).

Piirin hallinnollinen keskus on Zapadnaja Dvinan kaupunki. Lisäksi siihen kuuluu Staraja Toropan taajama sekä 5 maalaiskuntaa:
* Bentsy (ven. Бенцы)
* Iljino (ven. Ильино)
* Šarapovo (ven. Шарапово)
* Staraja Toropan maalaiskunta
* Zapadnaja Dvinan maalaiskunta

Vuosina 1927–1963 piirin nimenä oli *Oktjabrskin* eli *Lokakuun piiri*. Nykyinen nimi perustuu piirikeskukseen, joka puolestaan on saanut nimensä seudulla alkunsa saavasta Väinäjoesta. 

Piirin kautta kulkee Moskovan ja Riian välinen rautatie sekä Moskovasta Latvian rajalle suuntautuva M9-valtatie. Piiri on maatalousaluetta, jossa nykyään pyritään kehittämään myös matkailua.

## Lähteet

## Aiheesta muualla
* Zapadnaja Dvinan piirin sivusto 
* Zapadnaja Dvinan piiri Tverin alue -tietosanakirjassa
Qatar Stars League

**Qatar Stars League** on Qatarin jalkapallosarjojen korkein sarjataso. Siinä on kaudesta 2009/2010 lähtien pelannut 12 joukkuetta. Jokainen joukkue kohtaa toisensa kahdesti, jolloin otteluita kertyy joukkuetta kohden 22. Aikaisemmin sarjassa pelasi 9 joukkuetta, jotka kohtasivat toisensa kaksi kertaa ja kausina 2002/2003 ja 2003/2004 kymmenen joukkuetta kohtasivat toisensa myös kaksi kertaa kunnes kaudesta 2004/2005 lähtien joukkueet ovat kohdanneet toisensa kolmesti kauden aikana. Kauden päätteeksi sarjan viimeinen joukkue putoaa toiseen divisionaan. Toisesta divisionaasta ei voi pudota alemmaksi, sillä Qatarissa on vain kaksi sarjatasoa, joista pääsarja on ainut ammattilaissarja. Historian saatossa menestyksekkäin joukkue on ollut Al-Sadd 13 mestaruudellaan.

## Joukkueet kaudella 2024–2025
* Al-Ahli
* Al-Arabi SC
* Al-Duhail SC
* Al-Gharrafa
* Al-Khor SC
* Al-Rayyan SC
* Al-Sadd
* Al-Shahaniya SC
* Al-Shamal SC
* Al-Wakrah
* Qatar SC
* Umm-Salal SC

## Mestarit

*1963–64 - Al-Maref
*1964–65 - Al-Maref
*1965–66 - Al-Maref
*1966–67 - Al-Oruba
*1967–68 - Al-Oruba
*1968–69 - Al-Oruba
*1969–70 - Al-Oruba
*1970–71 - Al-Oruba
*1971–72 - Al-Sadd
*1972–73 - Al-Esteqlal
*1973–74 - Al-Sadd
*1974–75 - *ei mestaria*
*1975–76 - Al-Rayyan SC
*1976–77 - Al-Esteqlal
*1977–78 - Al-Rayyan SC
*1978–79 - Al-Sadd

*1979–80 - Al-Sadd
*1980–81 - Al-Sadd
*1981–82 - Al-Rayyan SC
*1982–83 - Al-Arabi SC
*1983–84 - Al-Rayyan SC
*1984–85 - Al-Arabi
*1985–86 - Al-Rayyan SC
*1986–87 - Al-Sadd
*1987–88 - Al-Sadd
*1988–89 - Al-Sadd
*1989–90 - Al-Rayyan SC
*1990–91 - Al-Arabi
*1991–92 - Al-Ittihad Doha
*1992–93 - Al-Arabi
*1993–94 - Al-Arabi
*1994–95 - Al-Rayyan SC

*1995–96 - Al-Arabi
*1996–97 - Al-Arabi SC
*1997–98 - Al-Ittihad Doha
*1998–99 - Al-Wakrah
*1999–00 - Al-Sadd
*2000–01 - Al-Wakrah
*2001–02 - Al-Ittihad Doha
*2002–03 - Qatar SC
*2003–04 - Al-Sadd
*2004–05 - Al-Gharrafa
*2005–06 - Al-Sadd
*2006–07 - Al-Sadd
*2007–08 - Al-Gharrafa
*2008–09 - Al-Gharrafa
*2009–10 - Al-Gharrafa
*2010–11 - Lekhwiya FC

*2011–12 - Lekhwiya FC
*2012–13 - Al-Sadd
*2013–14 - Lekhwiya FC
*2014–15 - Lekhwiya FC
*2015–16 - Al-Rayyan SC
*2016–17 - 

## Eniten mestaruuksia

## Maalikuninkuuden voittaneet

## Aiheesta muualla
* Tilastoja
Žarkovskin piiri

**Žarkovskin piiri** () on paikallinen itsehallintoalue Tverin alueen lounaisosassa Venäjällä. Vuonna 1945 ja uudelleen vuonna 1973 perustetun piirin pinta-ala on 1&nbsp;625 neliökilometriä. Asukkaita on 6&nbsp;400 henkeä (vuonna 2009).

Piirin hallinnollinen keskus on Žarkovskin taajama. Lisäksi siihen kuuluu 5 maalaiskuntaa:
* Novoselki (ven. Новоселки)
* Štšutšje (ven. Щучье)
* Sytševo (ven. Сычево; keskuspaikka Korolevštšina, ven. Королевщина)
* Troitskoje (ven. Троицкое)
* Žarkovskin maalaiskunta

Seudun halki virtaa Väinäjoki. Talous perustuu metsänhankintaan ja puunjalostukseen.

## Lähteet

## Aiheesta muualla
* Žarkovskin piirin sivusto  
* Žarkovskin piiri Tverin alue -tietosanakirjassa
Naan

**Naan** on alun perin intialainen leipä. Intian lisäksi se on erityisen suosittua muissakin Keski- ja Etelä-Aasian maissa. Länsimaissa sitä tarjotaan etenkin intialaisissa ja nepalilaisissa ravintoloissa.

Naanleivän raaka-aineet ovat tyypillisesti maito, jogurtti, vehnäjauhot ja hiiva sekä mahdollisesti myös kananmuna. Leipä on koostumukseltaan hieman pitaleivän kaltainen mutta pehmeämpi ja ilmavampi. Taikinassa käytettävät maitotuotteet tekevät taikinan pehmeäksi. Aasiassa leipä valmistetaan usein tandooriuunissa. Oikeaoppisen naanleivän valmistaminen vaatiikin erittäin kuumaa lämpötilaa.

Naanleipä tarjoillaan tyypillisesti kuumana ja uunituoreena, ja sivellään *[[ghee|gheellä]]* eli kirkastetulla voilla. Naanleipä sopii erityisesti mausteisten ruokien kanssa nautittavaksi.

## Lähteet

## Aiheesta muualla
Rebecca Mader

**Rebecca Leigh Mader** (s. 24. huhtikuuta 1977 Cambridge) on englantilainen näyttelijä, joka on näytellyt useissa yhdysvaltalaisissa televisiosarjoissa. Hänet tunnetaan muun muassa Charlotte Lewisin roolista televisiosarjassa *[[Lost]]*.

Mader näytteli Morgan Gordonin roolia sarjassa *[[All My Children]]* noin 12 jakson verran ja syksyllä 2006 hänestä tuli yksi Foxin sarjan *[[Justice (televisiosarja)|Justice]]* vakiohahmoista. Vuoden 2008 alusta Rebecca esitti Charlotte Lewisia ABC:n sarjassa *Lost*.

Rebecca työskenteli vuoden mallina New Yorkissa esiintyen muun muassa L’Oréalin, Colgaten ja Wellan mainoksissa.

## Valikoitu filmografia
### Elokuvat

### Televisiosarjat

## Aiheesta muualla

*
Matthew Macfadyen

**David Matthew Macfadyen** (s. 17. lokakuuta 1974 Great Yarmouth, Norfolk, Englanti) on englantilainen näyttelijä. Hän on ollut SAG-palkintoehdokkaana. Macfadyen tuli tunnetuksi roolistaan elokuvassa *[[Soturit]]* (1998). Hän on näytellyt muun muassa elokuvissa *[[Enigma (vuoden 2001 elokuva)|Enigma]]* (2001), *[[In My Father's Den]]* (2004), *[[Ylpeys ja ennakkoluulo (vuoden 2005 elokuva)|Ylpeys ja ennakkoluulo]]* (2005), *[[Arvoituksia arkussa]]* (2007), *[[Charlien salattu elämä]]* (2007), *[[Frost/Nixon]]* (2008) ja *[[Robin Hood (vuoden 2010 elokuva)|Robin Hood]]* (2010).

Macfadyen on näytellyt myös esimerkiksi televisiosarjoissa *[[Pikku Dorrit]]*, *[[Erikoisjoukkue]]*, *[[Criminal Justice]]*, *[[Ashes to Ashes (televisiosarja)|Ashes to Ashes]]*,  ** ja *[[Taivaan pilarit (televisiosarja)|Taivaan pilarit]]*.

## Palkinnot
*RTS Television Award (2008)
*Camie (2006)
*New Zealand Screen Award (2005)

## Ehdokkuudet
*Screen Actors Guild Award (2009)
*RTS Television Award (2000,2009)
*ALFS Award (2006)
*British Independent Film Awards (2005)

## Yksityiselämä
Macfadyen on ollut naimisissa näyttelijä Keeley Hawesin kanssa vuodesta 2004 lähtien. Heillä on kaksi lasta, vuonna 2004 syntynyt tytär ja vuonna 2006 syntynyt poika.

## Valikoitu filmografia
* *[[Soturit]]* (1998)
* *[[Maybe Baby (vuoden 2000 elokuva)|Vauvakuume]]* (2000)
* *[[Enigma (vuoden 2001 elokuva)|Enigma]]* (2001)
* *[[Sukupuu (televisiosarja)|Sukupuu]]* (2001)
* *[[In My Father's Den]]* (2004)
* *[[Ylpeys ja ennakkoluulo (vuoden 2005 elokuva)|Ylpeys ja ennakkoluulo]]* (2005)
* *[[Charlien salattu elämä]]* (2007)
* *[[Arvoituksia arkussa]]* (2007)
* *[[Frost/Nixon]]* (2008)
* *[[Robin Hood (vuoden 2010 elokuva)|Robin Hood]]* (2010)
* *[[Kolme muskettisoturia (vuoden 2011 elokuva)|Kolme muskettisoturia]]* (2011)
* *[[Anna Karenina (vuoden 2012 elokuva)|Anna Karenina]]* (2012)
* *[[Pähkinänsärkijä ja neljä valtakuntaa]]* (2018)
* *[[Deadpool & Wolverine]]* (2024)

## Aiheesta muualla
*
*Matthew Macfadyenin kotisivut
Žarkovski

**Žarkovski** () on kaupunkimainen taajama Tverin alueella Venäjällä. Se sijaitsee Väinäjoen sivujoen Mežan varrella 324 kilometriä Tveristä lounaaseen. Taajama on Žarkovskin piirin keskus. Siellä on Moskovan ja Riian väliseltä rautatieltä Zemtsyssä haarautuvan sivuradan pääteasema (jatkoyhteys Smolenskiin ei ole käytössä). Asukkaita on 4&nbsp;500 henkeä (vuonna 2009).

Taajama on syntynyt 1920-luvulla Borkin ja Volnuškin kylien paikalle. Aluksi sen nimenä oli Žarki. Kaupunkimaisen taajaman statuksen se sai vuonna 1950. Nykyään Žarkovskissa on metsäteollisuutta ja meijeri.

## Lähteet

## Aiheesta muualla
* Žarkovski Tverin alue -tietosanakirjassa 
* Žarkovskin piirin sivusto
Jättilintusiipi

**Jättilintusiipi** (*Troides (Ornithoptera) alexandrae*) on maailman suurin päiväperhoslaji. Se elää ainoastaan pienellä alueella Uuden-Guinean koillisrannikon sademetsissä. Laji on harvinainen ja IUCN luokittelee sen erittäin uhanalaiseksi. Lajin nimesi Walter Rothschild vuonna 1907 Englannin kuningatar Alexandran kunniaksi.

Jättilintusiiven siipien kärkiväli on jopa 31&nbsp;cm ja eläimen vartalo voi olla 8&nbsp;cm pitkä. Koiraat ovat naarasperhosia pienikokoisempia. Sukupuolet ovat ulkoisesti melko erinäköisiä. Naaras on yleisväritykseltään ruskea ja siinä on vaaleampia kuvioita. Koiraan siivet puolestaan ovat musta-vihreät ja niissä on metallinkiiltoa.

Toukat elävät *[[Pararistolochia]]*-suvun piippuruohokasveilla, joiden myrkyn ne keräävät elimistöönsä saalistajien karkottamiseksi. Aikuiset perhoset elävät metsän latvuskerroksessa.

Jättilintusiipi kuuluu CITES-sopimuksen ensimmäiseen liitteeseen, joten kaikki lajilla käytävä kauppa on kiellettyä.

## Lähteet

## Aiheesta muualla
*Blue Ornithoptera 
*Kuvia lajista
Bermuda kesäolympialaisissa 1936

**[[Bermuda]]** osallistui ensimmäistä kertaa olympiakisoihin **[[Kesäolympialaiset 1936|Berliinin kesäolympialaisissa 1936]]**. Maan joukkue koostui viidestä miesuimarista, joista kukaan ei selvinnyt loppukilpailuun. Pisimmälle selviytyi Leonard Spence, joka hylättiin 200 metrin rintauinnin välierissä.

## Bermudan joukkue

## Lähteet
*Kesäolympialaisten 1936 virallinen raportti
In Search of... (N.E.R.D:in albumi)

**In Search of...** on funk/rock -yhtye N.E.R.D:in ensimmäinen studioalbumi. Albumi julkaistiin vuonna 2001. Albumi julkaistiin aluksi Euroopassa

## Kappaleet
# "Lapdance" (feat. Lee Harvey & Vita) 3:33
# "Things Are Getting Better" 4:55
# "Brain" 3:42
# "Provider" 4:24
# "Truth or Dare" (feat. Natasha Hamilton & Pusha-T) 4:51
# "Tape You" 7:41
# "Run to the Sun" 4:45
# "Baby Doll" 3:44
# "Am I High" (feat. No Malice) 5:00
# "Rock Star" 4:29
# "Bobby James" 6:23
# "Stay Together" 6:52

## Singlet
* "Lapdance" (2001)
* "Rock Star" (2001)
* "Provider" (2001)

## Uudelleen julkaisu
Albumi julkaistiin uudelleen vuonna 2002. Albumilla on samat kappaleet, Tämä albumi eroaa vuoden 2001 versiosta sillä, että albumin kappaleet ovat enemmän "rockimpia" ja niissä käytetään enemmän rock -soittimia. Esim. kitara ja rummut. Tehdäkseen tämän version Pharrell ja Chad opettelivat kitaran soittoa ja apuun pyydettiin myös pop/rock yhtye Spymob.

## Uudelleenjulkaisun kappaleet
#"Lapdance" 3:29
#"Things Are Getting Better" 4:15
#"Brain" 3:43
#"Provider" 4:18
#"Truth or Dare" 4:22
#"Tape You" 4:51
#"Run to the Sun" 4:51
#"Baby Doll" 3:43
#"Am I High" 4:48
#"Rock Star" 4:19
#"Bobby James" 6:11
#"Stay Together" 5:01

;UK Bonus Track
* "Rock Star (Nevins Classic Club Blaster)" 7:42
Redkino

**Redkino** () on kaupunkimainen taajama Tverin alueen Konakovon piirissä Venäjällä. Se sijaitsee Moskovan ja Pietarin välisen pääradan varrella (Redkinon asema) 39 kilometriä Tveristä kaakkoon. Asukkaita on 11&nbsp;400 henkeä (vuonna 2009).

Redkino sai kaupunkimaisen taajaman statuksen vuonna 1939. Siellä on mm. teräsbetonirakennetehdas ja koneenrakennusteollisuutta. Vuonna 2008 taajamassa aloitti toimintansa Ahlstromin lasihuopatehdas. Tehdas valmistaa lasihuopaa pääasiassa Venäjän rakennus- ja komposiittimateriaaliteollisuutta varten.

## Lähteet
Herkuleskehrääjä

**Herkuleskehrääjä** (*Coscinocera hercules*) on Australian Queenslandissa ja Uudessa Guineassa esiintyvä yöperhonen. Se lukeutuu maailman kookkaimpiin perhosiin.

Molempien sukupuolten siivet ovat ruskeankirjavat ja niissä kulkee vaalea raita. Siivissä on myös läpinäkyvät kolmiomaiset täplät. Herkuleskehrääjänaaraan siipien kärkiväli voi olla 25&nbsp;cm ja naaraat ovat jonkin verran koiraita kookkaampia. Koiraalla takasiipien kannukset ovat kuitenkin huomattavasti pitemmät. Paritteluun valmis naaras päästää ilmaan feromoneja, joiden tuoksu houkuttelee koiraita paikalle. Aikuisella naaraalla ei ole syömiseen soveltuvia suuosia vaan sen elämän ainoa tehtävä on paritella ja munia, minkä jälkeen se kuolee.

Toukka kasvaa noin 10&nbsp;cm pitkäksi ja on yleisväritykseltään aluksi hyvin vaalea, myöhemmin sinivihreä. Toukka elää luonnossa muutamilla ravintokasveilla, mutta kasvatettuna hyväksyy myös hyvinkin poikkeavia lajeja. Nahanluonnin jälkeen toukka yleensä syö vanhan nahkansa.

## Lähteet